cyanic-selkie/wikianc huggingface dataset:
Johan Borgen
Oversetter
Johan Borgen var tidlig opptatt av utenlandsk litteratur, og i 1930-årene virket han som oversetter i tillegg til å arbeide som avismann og forfatter. Han oversatte bøker fra ulike språk innen en rekke sjangre. Da Gyldendal forlag i 1934 utga Walt Disneys De tre små griser, var det Borgen som var ansvarlig for den norske oversettelsen. I utgivelsen er oversetteren navngitt som «Mumle-Gåsegg». Walt Disneys film om De tre små griser hadde hatt premiere året før, i 1933.
Kunstnerhjemmet «Knatten»
Johan og Annemarta kjøpte i 1968 en eiendom på Asmaløy i Hvaler-skjærgården og etablerte der kunstnerhjemmet «Knatten». Kjøpet ble finansiert ved hjelp av prispengene som fulgte med tildelingen av Nordisk råds litteraturpris til Johan Borgen i 1967.
Annemarta utga erindringsboken Deg i 1981, to år etter at Johan Borgen var død. Der skrev hun om ektemannens forhold til hjemmet i skjærgården:"«Han sa at Knatten var det hjem han som barn hadde drømt, at han aldri behøvde å reise mer, han reiste i huset. Fra vinduene i det blå kjøkkenet og fra den korallrøde stue så han ut til havet mot syd. Fra det russiske grønne gullrommet og fra biblioteket så han rett ned i Asmalsundet mot vest. Fra biblioteksvinduene mot nord så han den langstrakte hagen med hemmeligheter. Fra østvendte vinduer så han den finseaktige fjellkammen og en gang samtidig hare og rev og rådyr.""Men Knatten var ikke bare hans hjem. Det var hans livsfilosofi, den som fremdeles farger veggene. Hans tale og tanker og diktning vibrerer her.»"Både Johan Borgen og Annemarta Borgen ligger begravet på «Knatten». I 1989 kjøpte samboerparet Eva Lange og Erik Frisch eiendommen og holdt kunstutstillinger der i tillegg til å bruke stedet som bolig og atelier.
Biografier
Ektefellen Annemarta Borgen utga i 1981 boken Deg. I forordet skrev hun at bokutgivelsen ble planlagt av ekteparet i fellesskap før Johan Borgen døde i 1979, og at hennes siktemål med boken var «å åpne dører til mennesket og kunstneren Johan Borgen, slik jeg har kjent og kjenner ham».
En rekke andre forfattere har utgitt biografier om Johan Borgen.
Gê’gyai
Gê'gyai (tibetansk: དགེ་རྒྱས་རྫོང་, Gegye Dzong, Wylie: dge rgyas rdzong, kinesisk: 革吉县; pinyin: Géjí Xiàn) er et fylke i prefekturet Ngari i den autonome region Tibet i Folkerepublikken Kina.
Befolkningen var på 12,313 innbyggere i 1999.
Fylket ligger ved øvre del av elven Sengge Zangbo (Indus; Shiquan He).
Innsjøen Donggu Co ligger i Gê'gyai fylke.
Fylket ligger på ca 4000 meters høyde. Klimaet er kontinentalt og om vinteren svært kaldt; temperaturen kan da synke til under 35 minusgrader. Om sommeren kan det bli middels varmt, med temperaturer i solen som kan nå opp til 25 grader. Årlig nedbør er på ca 50 mm.
Administrative enheter
Storkommune: Kommuner:
Slaget ved Qingshanli
Slaget ved Qīngshānlǐ (koreansk hangeul: 청산리 전투; hanja: 靑山里戰鬪; Cheongsanri Jeontu; japansk: 青山里の戦い;  Seizanri no Tatakai) ble utkjempet over seks dager i oktober 1920 mellom den keiserlige japanske armé og koreanske væpnede grupper i den skogdekte regionen i Øst-Mandsjuria kalt Qīngshānlǐ. Det var for japanernes del av deres felttog i Jiandao, og fant sted underes deres okkupasjon av Korea.
Den japanske styrken var overlegen i antall, men ble grundig beseiret og mistet - ifølge Harvard-professor Lee Ki-baik - mer enn 1 000 soldater i dette slaget. Slaget regnes som en viktig seier for de koreanske styrkene, men hvor store tapstallene var på japansk side er omstridt. Japanske kilder opererer med langt lavere tapstall enn koreanske kilder.
Samme år vant en annen eksilkoreansk styrke fra Mansjuria en like overlegen seier over de japanske styrkene i Fengwutung, ledet av offiseren Hong Beom-do (Hong Pŏm-do), hvor 160 japanske soldater ble drept og mer enn 300 såret.
John Boynton Priestley
Biografi
Som 20-åring tok Priestley verving i den britiske armé for å kjempe i første verdenskrig, men etter å ha blitt sterkt skadet i kamp i 1916 satset han i stedet på en karriere som journalist. I resten av sitt liv skulle han være en uttalt pasifist, noe som senere skulle påvirke hans forfatterskap. Han var også en overbevist sosialist, noe som også merkes i hans tekster, ikke minst i hans skuespill.
I mellomkrigstiden skulle han også gjøre seg kjent som forfatter. I 1929 kom det litterære gjennombrudd med romanen The Good Companions som gjorde ham kjent også utenfor Storbritannia.
John Wilmot, 2. jarl av Rochester
'''John Wilmot, 2. jarl av Rochester''' (født 1. april 1647, død 26. juli 1680), tiltalt som vicomte Wilmot mellom 1652 og 1658, var en engelsk poet og libertiner, venn av kong Karl II av England, og forfatter av en del satirisk og lidderlig poesi. Han var en yndling ved hoffet under restaurasjonen og en beskytter av kunstartene. Han giftet seg med en rik arving, Elizabeth Malet, som han hadde fire barn med, men samtidig underholdt han seg med mange elskerinner, blant annet den kjente skuespilleren Elizabeth Barry.
John Boynton Priestley
Biografi
Under andre verdenskrig var han fremgangsrik som radioprater og skal ha hatt så meget som 16 millioner lyttere; bare statsminister Winston Churchill hadde flere. Men etter et par år ble sendingene stanset ettersom Churchill anså at Priestley var for venstreorientert kritisk mot krigen.
John Wilmot, 2. jarl av Rochester
Liv og virke
John Wilmot ble født i Ditchley i Oxfordshire. Hans far, Henry, vicomte Wilmot, en hardtdrikkende rojalist fra anglo-irsk bakgrunn, hadde blitt kreert jarl av Rochester i 1652 for sin militære fortjenester for Karl II i løpet av hans landflyktighet i løpet av Det engelske samveldet under Oliver Cromwell. Hans mor, Anne St. John, var også en rojalist av bakgrunn og en trofast protestant av Den anglikanske kirke.
John Boynton Priestley
Biografi
I etterkrigstiden viste han åpent sin støtte for Sovjetunionen i den alt bitrere politiske kamp mellom øst- og vestblokken, men fordømte såvel Koreakrigen og Vietnamkrigen samt den voksende produksjonen av kjernevåpen. Han var blant annet med og grunnla Campaign for Nuclear Disarmament (CND) i 1958.
Priestley ble flere ganger tilbudt å bli adlet, men takket nei hver gang. I senere år tok han imidlertid imot utmerkelsen Order of Merit.
Han døde i sitt hjem i Stratford-upon-Avon i 1984, 89 år gammel.
Litterære verk
Preistleys litterære verk preges ofte av hans radikale politiske meninger han gjør ofte narr av overklassen og konservative tankeganger i det engelske samfunn. Han ble fascinert av tiden som begrep og hvordan den påvirker mennesker. Han hentet blant annet stor inspirasjon fra tidsteoretikeren J. W. Dunnes hvis teorier var bakgrunnen til stykket Man and Time. I flere andre teaterstykker utviklet han senere dette, blant annet i An inspector Calls. Disse kalles gjerne «Priestley's Time Plays».
John Wilmot, 2. jarl av Rochester
Liv og virke
I 1674 skrev Rochester en grov satire om Karl II. Den er ulikt kjent som Satyr og ved sin første tekstlinje, «In the Isle of Britain», «På den britiske øy». Her ble kongen kritisert for å være besatt av sex på bekostning av sitt kongedømme. Kong Karl II reagerte ved å forvise Rochester fra hoffet for en tid. I løpet av sin forvisning synes det som om Rochester tilbrakte tid på sin eiendom i Adderbury, og muligens også opptrådte som handelsmann i Londons gamle bydel. Han kom deretter tilbake til sitt sete i overhuset etter et fravær på rundt syv uker.
John Boynton Priestley
Litterære verk
Totalt skrev Priestley 121 romaner og omkring 50 skuespill. I september 2008 kom en ny bok av Priestley ut - en samling brev han skrev fra skyttergraven under første verdenskrig.
John Wilmot, 2. jarl av Rochester
Liv og virke
Rochester mistet kongens gunst på nytt i 1676. I løpet av et basketak sent på kvelden med nattvakten, antagelig provosert av Rochester selv, ble en av hans følgesvenner drept av piggen på vaktens spyd. Det ble rapportert at Rochester flyktet fra stedet. Etter denne hendelsen sørget Rochester for å ligge lavt for en tid, nærmest under jorden og lot som han var kvakksalver under navnet «Doktor Bendo» og i denne forkledningen hevdet han å være dyktig i å ha behandle «barrenness», ufruktbare områder, det vil si sterilitet, og andre gynekologiske forstyrrelser. Gilbert Burnet, den skotske teologen og historikeren, merket seg skjevt at Rochesters legepraksis «ikke var uten suksess», ved å antyde at han hadde benyttet seg selv som hemmelig sæddonator. Ved en anledning skal Rochester også ha antatt rollen som matroneaktige fru Bendo, antagelig slik at han kunne inspisere unge kvinner privat uten å vekke deres ektefellers mistanker.
Da Rochester var blitt 33 år gammel var han allerede dødende, antagelig fra syfilis, gonoré eller en annen seksuelt overførbar infeksjon, foruten også virkningene av sin alkoholisme. Hans mor hadde fått hans siste uker bemannet av hennes religiøse venner, særlig Gilbert Burnet, senere biskop av Salisbury. På hans dødsleie kom han med en forsakelse av sin ateisme som utgitt og kunngjort som en påstått samtale mellom Burnet og med den døende. Denne forsakelsen ble berømt og ble gjenutgitt av tallrike fromme, religiøse avhandlinger og skrifter i løpet av de neste to århundrene. Ettersom den første utgivelsen av denne fortellingen opptrådte i Burnets egne skrifter, og øyensynlig formet slik det passet Burnet selv, er skriftet blitt kritisert for å være en forfalskning, og at Burnet skrev teksten slik at den fremmet hans eget omdømme. Andre kilder, blant annet dokumenter signert av Rochester selv, synes å bekrefte at hans siste måneder var vendt mot religion og spørsmålet om livet etter døden. Tidlig om morgenen den 26. juli 1680 døde Rochester «uten en gysing eller en lyd». Han ble senere gravlagt i kirken i Spelsbury i Oxfordshire.
Verker
Tre store kritiske utgaver av Rochesters verker har på 1900-tallet hatt svært ulik tilnærming i stadfeste og organisere hans etterlatte tekster. David Vieths utgave fra 1968 har en kraftig biografisk organisering, modernisert stavingen og lagt til overskrifter til seksjonene i sin bok The Complete Poems of John Wilmot, Earl of Rochester. Keith Walkers utgave fra 1984 har en tilnærming basert på sjangre, gått tilbake til den opprinnelige stavingen og tilfeldige fortegnene i et forsøk på å bevare teksten og dokumentene nærmere deres opprinnelse til hva et publikum på 1600-tallet ville ha mottatt. Harold Loves utgave av 1999 på Oxford University Press, i dag en ansett som vitenskapelig standardutgave, er en utgave med samvittighetsfullt variantapparat, men arrangerer verkene i sjangreseksjoner i henhold til private tekster til offentlige tekster.
Rochesters poetiske tekster varierer stort i form, sjangre og innhold. Han var en del av en «gjeng herrer som skrev med letthet», og som fortsatte å skrive sin poesi i manuskripter framfor å få den utgitt. Som en konsekvens består en del av hans tekster med aktuelle emner, hans satirer av samtidige hendelser ved hoffet i form av nidskrift, parodier av stilen til hans samtidige, som blant annet sir Charles Scroope. Han er også kjent for sine impromptus, lette venstrehåndsarbeider, som eksempelvis hans ertende epigram over kong Karl II:
Til dette skal kongen ha svart: «Det er sant; for mine ord er mine egne, men mine handlinger er de til mine ministre.»
Hans poesi strakte seg over et stort område av hva han hadde lest og innflytelser. Disse omfattet blant annet etterligninger av François de Malherbe, Pierre de Ronsard, og Nicolas Boileau-Despréaux, og han oversatte eller tilpasset tekster fra klassiske forfattere som Petronius, Lucretius, Ovidius, Anakreon, Horatius og Seneca den yngre.
Rochesters skrifter ble en gang både beundret og foraktet. A Satyr Against Mankind (1675), et av de få dikt han noen gang utga er en bitende avvisning av rasjonalisme og optimisme som kontrasterer menneskelig falskhet med dyrenes visdom. Det meste av hans dikt ble aldri utgitt under hans navn før etter hans død. Ettersom mange av hans dikt sirkulerte utelukkende i manuskriptform i løpet av hans levetid er det sannsynlig at mange dikt har gått tapt. Burnet hevdet at Rochesters religiøse konvertering førte til at han ba om at «alle hans bespottelig og utuktige skrifter» måtte bli brent, og det er uklart hvor mange, om noen av hans skrifter ble ødelagt.
Rochester var også interessert i teateret. I tillegg til hans interesse for skuespillerinnene skrev han en tilpasning av John Fletchers skuespill Valentinian (1685), en scene for sir Robert Howards The Conquest of China, en prolog til Elkanah Settles The Empress of Morocco (1673), og epiloger til sir Francis Fanes Love in the Dark (1675), Charles Davenants Circe, a Tragedy (1677).
Det best kjente dramatiske verket som er tilskrevet Rochester, Sodom, or the Quintessence of Debauchery, (Sodomi, eller Kvintessensen av skjørlevnet) har aldri blitt fullstendig bevist for å ha blitt skrevet av ham. Den posthume trykkingen av dette stykket førte øyeblikkelig til at det ble rettslig anklaget for å være uanstendig, og hva som var trykket ble ødelagt. Den 16. desember 2004 ble en av de få bevarte kopier av Sodom solgt på auksjonsstedet Sotheby's for 45 600 pund.
Innflytelse
Rochester manglet ikke innflytelsesrike beundrere. Hans samtidige Aphra Behn hedret ham i sin poesi og baserte også flere forsofne figurer i hennes skuespill på Rochester. Anne Wharton skrev en elegi som markerte Rochesters død, og som i seg selv ble priset av samtidige poeter. Daniel Defoe siterte ham i sin roman Moll Flanders (1683) og diskuterte tidvis Rochester i sine andre tekster. Alfred Tennyson siterte ham med varme. Voltaire, som skrev om Rochester som «et geni, en stor poet», beundret Rochesters satire for å ha «kraft og ild», og oversatte en del tekstlinjer til fransk for «vise den skinnende fantasi som hans lordship kunne oppvise». Johann Wolfgang von Goethe siterte A Satyr against Reason and Mankind på engelsk i sin selvbiografi. William Hazlitt kommenterte at Rochesters «vers hogger og skinner som diamanter» mens hans «epigrammer var de bitreste, de minst bearbeide, og de sanneste som noen gang ble skrevet». Ved å referere til Rochesters perspektiv skrev Hazlitt at «hans forakt for alt som andre respekterte strakte seg nærmeste til det sublime.»
I populærkulturen
Rochester tjente antagelig som før nevnt som modell for den amoralske adelsmannen Dorimant i skuespillet The Man of Mode av George Etherege, og for den libertinske figuren Willmore i Aphra Behns komedie The Rover, som stykkets samtidige mente var basert på Rochester.
Det har blitt skrevet to skuespill som er basert på Rochesters liv. Stephen Jeffreys skrev The Libertine i 1994 som ble satt opp på scenen av Royal Court Theatre. Filmen fra 2005, The Libertine, basert på Jeffreys' skuespill, hadde Johnny Depp som en skarpøyd og kynisk Rochester, Samantha Morton som Elizabeth Barry, John Malkovich som kong Karl II av England, Rosamund Pike som Elizabeth Malet, og Rupert Friend som Billy Downs, Rochesters kompis og påståtte homofile elsker som ble drept av nattvaktens spyd. Michael Nyman har satt musikk til et utdrag av Rochesters dikt «Signor Dildo» for filmen.
Et annet skuespill om Rochester var Craig Baxters The Ministry of Pleasure, som ble satt opp ved Latchmere Theatre i London i 2004, og med Martin Delaney i rollen som Rochester.
Lilly Grimsgaard
Lilly Grimsgaard (født Andersen 8. desember 1893 i Kristiania, død 15. juni 1994 på Hadeland) var en norsk skuespiller, sangerinne og teaterleder.
Merionoedopsis
Merionoedopsis er en slekt av biller som tilhører den artsrike underfamilien Cerambycinae i familien trebukker (Cerambycidae).
Lilly Grimsgaard
Liv og virke
Lilly Grimsgaard debuterte på Fahlstrøms Theater 2. desember 1910, i rollen som Petra i Betroede Midler.
Merionoedopsis
Utseende
Middelsstore, avlange, mørke trebukker, gjerne med noe metallisk glans. Kroppen er relativt lite sklerotisert (myk). Dekkvingene spriker noe i den bakre delen, men er ikke forkortede som hos mange andre Molorchini. Antennene er tynne og litt lengre enn kroppen. Pronotum er tønneformet, dekkvingene nesten parallellsidige, men sprikende ved sømmen. Bakbeina er ganske lange med klubbeformede lår.
Lilly Grimsgaard
Liv og virke
Hun var senere knyttet til Centralteatret i noen år. Senere virket hun i revyer ved Théatre Moderne i Christiania Tivoli sammen med Einar Rød og August Schønemann i Thorleif Klausens revyer. I flere år var hun ved Fredrikstad sommerteater, som hun i et par sesonger i begynnelsen av 1920-årene drev selv.
Merionoedopsis
Levevis
Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.
Utbredelse
Slekten er utbredt i Sør-Amerika.
Lilly Grimsgaard
Liv og virke
I 1924 reiste hun med skipet Bergensfjord til New York på jakt etter en «bedre fremtid». I USA ga hun flere sangforestillinger, blant annet i 1927, sammen med svigerinnen, danseren Alfhild Grimsgaard. Hun vendte siden tilbake til Norge, og ble i 1929 tilknyttet et revy- og opperetteensemble i Trondheim. I 1930 reiste hun på turné med revykunstneren og teaterlederen Herberth Svendsen.
Lilly Grimsgaard ble med sine vel 100 år en av våre aller eldste scenekunstnere.
Tomáš Portýk
Tomáš Portýk (født 6. april 1996) er en tsjekkisk kombinertutøver. Han representerte landet sitt under Vinter-OL 2014 i Sotsji, der hans beste individuelle resultat var nummer 25 i stor bakke + 10 km.
Under Vinter-OL 2022 i Beijing, ble han nummer 20 i normalbakke/10 km.
Wagah
Wagah (punjabi: ਵਾਘਾ, hindi: वाघा, urdu: واہگہ‎) er en grenseovergang mellom India og Pakistan. Den ligger på Grand Trunk Road mellom byene Amritsar i indisk Punjab og Lahore i pakistansk Punjab. Nærmeste jernbanestasjon er Attari, som ligger 3 km unna Wagah.
Modernistisk lyrikk
Modernistisk lyrikk er 1900-tallets lyrikk, preget av mangfold og variasjon, og gjerne i reaksjon med tradisjonen og de tradisjonelle formene. Fellestrekket er likevel ikke nødvendigvis negasjonen til tidligere lyrikk, men viljen til fornyelse og eksperimentering, særlig i de ytre formene. Således har modernistisk lyrikk også hatt betydning for tradisjonsbundet lyrikk i samme tidsrom.
Modernistisk lyrikk har røtter langt tilbake i europeisk diktning. Charles Baudelaire gav i 1857 ut diktsamlingen Les fleurs du mal (norsk: Ondskapens blomster). De gamle kravene om fast strofeinndeling og fast rim og rytme er forlatt til fordel for en mer fri og eksperimenterende form. Innhold og form i disse diktene ble alt annet enn godt mottatt i samtiden.
Senere mot århundrets slutt følger andre franske lyrikere i Baudelaires fotspor. Paul Verlaine og Arthur Rimbaud gav ut diktsamlinger som i ettertid er blitt stående som gode eksempler på en ny lyrikk. I Nord-Amerika går denne tradisjonen tilbake til Walt Whitman og hans samling av dikt i Leaves of Grass (på norsk Gresstrå). Tyskland fikk sin store fornyer av lyrikken, Rainer Maria Rilke. I Skandinavia har Edith Södergran som er en tidlig modernist i Finland.
Når det gjelder spor av modernistisk lyrikk i Norge var Henrik Wergeland tidlig ute. Det er i hans diktning en mengde eksempler på modernisme uten at ordet ble brukt den gang. Wergeland var nyskapende både i form og innhold. Han gikk til og med et skritt lenger ved å lage nye ord som det finnes mange av i hans dikt. Sigbjørn Obstfelders dikt «Jeg ser» er etterhvert gått inn i litteraturhistorien som eksempel på begynnende modernisme innenfor lyrikken i Norge. Disse tendensene ble dog ikke tatt opp igjen før etter den andre verdenskrig da Paal Brekke gav ut samlingen Skyggefekting i 1949.
Det bør likevel nevnes at Rolf Jacobsen allerede i 1933 gav ut diktsamlingen Jord og jern. Men den vakte ikke den store oppsikten der og da. Det gjorde Brekkes dikt i etterkrigstiden, da forholdene i landet var falt til ro. Bruddet med det tradisjonelle synet på lyrikkens innhold, form, faste strofer, rim og rytme, vakte stor oppstandelse hos Arnulf Øverland og André Bjerke. Førstnevnte holdt et oppgjør med modernismen i Tungetale fra Parnasset (1953), der den nye lyrikk ble omtalt som abrakadabra, altså et kråkespråk.
Deretter var det ganske stille noen år helt frem til starten av 1960-tallet. Lyrikeren Olav H. Hauge debuterte i 1946 med samlinga Glør i oska, som inneholder dikt i tradisjonell form. I 1961 gav han ut diktsamlingen "På ørnetuva", hvor det skjer ei påtakelig formell nyorientering mot et modernistisk formspråk. Det er internasjonalt format over Hauges dikt. Selv om han ikke hadde formell utdanning innafor litteratur eller litteraturhistorie, var han svært godt orientert i både eldre og nyere europeisk lyrikk, gjennom omfattende lesing og sjølstudier. Han har gjendiktet flere kjente, europeiske diktere på norsk. Fra og med 1966 leverer Hauge dikt uten enderim, fast rytme og strofeform – med unntak av sonetter, som han alltid hadde en forkjærlighet for og som han har vært en fornyer av i norsk lyrikk.
Flere senere modernistiske diktere lot seg inspirere av Hauge, som Jan Erik Vold. Han var og gjennom studier i engelsk og amerikansk litteratur kommet i kontakt med modernismen utenfor Norge. Han påpekte at Norge lå langt etter i nytenking innenfor litteraturen. Vold skrev selv dikt og viste hvor enkelt det kunne gjøres. Dermed oppstod begrepet nyenkel lyrikk. Dette ble den nye måte å skrive dikt på. Vold fikk følge av flere unge diktere, en ny generasjon, som skulle komme til å sette sitt modernistiske stempel både på lyrikken og litteraturen ellers i siste halvdel av 1900-tallet.
Rolf Jacobsen har skrevet lyrikk helt fra 1930-årene og frem til sin bortgang i 1994. I hans mange diktsamlinger kan følges en utviklingslinje hvor de første diktene viser en stor grad av beundring for den moderne teknikk som for eksempel i diktet «Byens metafysikk». Etter hvert fortaper dette temaet seg til fordel for skepsis mot alt det nye som teknikken frembringer. I hans siste dikt er det naturen og livet som får oppmerksomheten. På en måte kan en si at ringen sluttes. På 1800-tallet var naturen det store tema og mot slutten av 1900-tallet ble naturen igjen et viktig poetisk tema, men ut fra en annen synsvinkel: At mennesket var i ferd med å utslette sitt livsgrunnlag gjennom rovdrift på naturressursene. Dette er Jacobsen sammen med andre lyrikere svært opptatt av.
Lyrikken har etterhvert fått enda nyere uttrykksformer gjennom postmodernismen. Alt som heter form er forlatt og man kan ganske enkelt si at alt er tillatt når det gjelder lyrikk. Om dette er en fruktbar utvikling, får tiden vise. Når pendelen har slått tilstrekkelig langt ut, har den med bakgrunn i naturlovene, en tilbøyelighet til å bevege seg tilbake til utgangspunktet.
Brevista
Brevista er en utdødd slekt av biller som hører til familien praktbiller (Buprestidae). Slekten er beskrevet fra nedre kritt-tiden (ca. 125 - 112 millioner år før nåtid) i Mongolia.
Utseende
En nokså liten (ca. 7 millimeter) praktbille.
Utbredelse
Slekten ble beskrevet basert på et eksemplar fra Bon Tsagaan i Mongolia.
Tongyu
Tongyu (kinesisk: 通榆县; pinyin: Tōngyú Xiàn) er et fylke i provinsen Jilin i Folkerepublikken Kina. Det ligger i byprefekturet Baicheng.
Befolkningen var på 343,314 innbyggere i 1999.
Administrative enheter
Storkommuner:
Kommuner:
Musikkåret 1983
Musikkåret 1983 er en oversikt over utgivelser, hendelser, fødte og avdøde personer med tilknytning til musikk i 1983.
Dødsfall
<!--*January 7 – Edith Coates, operatic mezzo-soprano, 74
Drive-Thru
Drive-Thru er en amerikansk spillefilm skrevet og regissert av Brendan Cowles og Shane Kuhn, med Leighton Meester og Nicholas D'Agosto i hovedrollene. Handlingen i filmen er lagt til Orange County i California, der klovnemaskoten «Horny the Clown» er en seriemorder.
Filmen hadde premiere 29. mai 2007 på DVD. Den fikk dårlige anmeldelser.
Handlingsreferat
Brandon Meeks og Tony, sammen med venninnene deres, Brittany og Tiffany ankommer en restaurant kalt Hella Burger. Men når de forsøker å legge inn en bestilling gjennom en drive-thru, fornærmer en ansatt dem. Tony bryter seg inn på restauranten, for å konfrontere den ansatte. Brandon kommer deretter inn i restauranten for å lete etter Tony, men finner ham død - med ansiktet i en frityrkoker. Brandon blir deretter angrepet og myrdet. Rett utenfor restauranten blir Bretagne og Tiffany også drept, når de oppdager likene til kjærestene deres.
I mellomtiden holder Mackenzie en fest sammen med kjæresten Fisher og ett par venner. Gruppen oppdager et ouijabrett, og bestemmer seg for å spørre brettet hva fremtiden deres kommer til å bringe. Men brettet uttaler bare N1KLPL8, en melding som vennene ikke forstår før ser en nyhetsbulletin dagen etter, som blant annet viser bilskiltet fra bilen til Brandon. Mackenzie kikker senere på fotografiene fra kameraet sitt etter festen, og oppdager at disse bildene viser dødsfallet til de fire drepte tenåringene fra restauranten.
Mackenzies venner blir etter hvert myrdet, og hun blir jagd gjennom hele skole-bygningen. Hun møter en politimann, som ikke finner noen døde mennesker. Mackenzie blir likevel tatt med til en politistasjon sammen med hennes mamma, Marcia og pappa, Bill. De blir avhørt av etterforsker Brenda Chase (spilt av Lola Glaudini) og etterforsker Dwayne Crockers. Men de to etterforskerne tror ikke på Mackenzies historie. Dagen etter besøker de to etterforskerne Jack Benjamin, eieren av Hella Burger, som viser seg å aldri være noen hjelp til å løse saken. Ett par andre venner blir også myrdet, og en annen venn, Fisher, havner i sjokk etter å ha vært vitne til drapene. Mackenzie besøker Fisher ved sykehuset, sammen med Marcia.
Mackenzie blir snart irritert over moren sin, fordi hun tror at moren skjuler noe for henne. Det viser seg at alle de hittil drepte tenåringene er barna til morens gamle venner fra hennes tid på videregående. Marcia innrømmer til slutt at når hun var tenåring, drepte hun og vennene hennes ved et uhell Archie Benjamin (spilt av Van De La Plante) sønnen til Jack Benjamin, på hans 18-årsdag som skulle feires ved Hella Burger. Nå skal hans hevn-bringende ånd ha kommet tilbake for å drepe barna til hans mordere, som hevn for å ha blitt mobbet og trakassert av dem. Etterforsker Chase og etterforsker Crockers oppdager Jack Benjamin (sønnen til Archie Benjamin) og de arresterer ham fordi de tror at han står bak alle de nylige mordene. Men samtidig blir Mackenzie kidnappet, og tatt med til Hella Burger.
Mil Mi-28
Det ble utviklet for å være russernes svar på det amerikanske AH-64 Apache. Helikopteret har imidlertid blitt nedprioritert i forhold til konkurrenten Kamov Ka-50.
Mi-28N ble brukt under Russlands invasjon av Ukraina 2022.
Marjan Jelenko
Marjan Jelenko (født 22. juli 1991) er en slovensk kombinertutøver.
Han vant gull og sølv på henholdsvis sprint og Gundersen i Junior-VM på ski 2011 i estiske Otepää, og vant sølv og bronse i Junior-VM på ski 2010 i Hinterzarten.
Han representerte landet sitt under Vinter-OL 2014 i Sotsji, der hans beste individuelle resultat var nummer 16 i stor bakke + 10 km.
Hans beste sammenlagtresultat i verdenscupen er en 19.-plass fra 2012/13-sesongen.
Loves Park (Illinois)
Loves Park er en amerikansk by som ligger i Winnebago County i Illinois.
Den har 23,996 innbyggere (2010) og dekker et areal på 43,63 km².
Gájsetjåhkkå
Gájsetjåhkkå er et fjell som ligger ved de øvre tilløpene til Skellefteälven, litt nord for polarsirkelen i Lappland i Sverige.
Diexim Expresso
Diexim Expresso Aviaçao (opererer som Diexim Expresso) er et flyselskap basert i Luanda i Angola. Flyselskapet opererer ruteflyvninger som knytter sammen de største stedene og byene i Angola, samt VIP-flyvninger og charterflyvninger i Angola. Hovedbasen er Quatro de Fevereiro lufthavn. Flyselskapet er 100% eid av Grupo BD-Bartolomeu Dias. Flyselskapet fikk flyforbud i EU 14. november 2008.
Rod Taylor
Rodney Sturt «Rod» Taylor (født 11. januar 1930, død 7. januar 2015) var en australsk film- og TV-skuespiller. Taylor spilte inn mer enn 50 filmer, deriblant science fiction-filmen Tidsmaskinen (1960) og thrilleren Fuglene (1963) av Alfred Hitchcock.
Nederland i Tyrkvisjonens sangkonkurranse
Nederland i Tyrkvisjonens sangkonkurranse er en oversikt over Nederlands deltakelser og resultater i Tyrkvisjonens sangkonkurranse. Landet skulle debutere i 2016, men konkurransen ble avlyst, og i 2020 da representanten senere trakk seg.
Servizio per le Informazioni e la Sicurezza Militare
Servizio per le Informazioni e la Sicurezza Militare (SISMI) (norsk: etaten for militær etterretning og sikkerhet) er en italiensk etat med ansvar for etterretning og sikkerhetstjeneste for det militære forsvaret av Italia.
Nederland i Tyrkvisjonens sangkonkurranse
Bakgrunn
I 2020 ble Tyrkvisjonens sangkonkurranse arrangert ved at bidragene skulle filmes på forhånd og deretter sendes inn til TMB TV. Elcan Rzayev offentliggjorde den 6. desember at han måtte trekke seg fra konkurransen da han ikke hadde muligheten til å få spilt inn sitt bidrag på grunn av Nederlands restriksjoner som var innført som følge av covid-19. Rzayev skulle delta med melodien «Ana vətən», som opprinnelig ble valgt som bidrag i 2016.
Rod Taylor
Barndom
Taylor ble født 11. januar 1930 i Sydney, der han også vokste opp. Han var eneste barn av William Sturt Taylor, en entreprenør innen stålkonstruksjon, og hans kone, forfatteren Mona Thompson. En av hans forfedre var kaptein Charles Sturt, en berømt britisk oppdagelsesreisende som hadde utforsket den australske villmarken i det 19. århundre.
Karriere
Taylor hadde sin spillefilmdebut i den australske filmen Korall-mysteriet (1954), som ble regissert av Lee Robinson. Hans store gjennombrudd kom med science fiction-filmen Tidsmaskinen (1960), regissert av George Pal. Taylor ble valgt at Walt Disney personlig som stemmen til dalmatineren Pongo i animasjonsfilmen 101 dalmatinere – En sjarmør i pels (1961). Han gjorde seg også bemerket i thrilleren Fuglene (1963), regissert av Alfred Hitchcock. Samme året ble dramafilmen Hotel International utgitt, som er en av de få gangene Taylor spilte en australsk rollefigur.
Fra begynnelsen av 1970-tallet fokuserte Taylor mer på arbeid innen TV. Han spilte hovedrollen i westernseriene Bearcats! og The Oregon Trail. De neste tiårene hadde han også gjentagende gjesteroller i TV-serier som Falcon Crest, Jessica Fletcher og Walker, Texas Ranger. I 1993 var han vert for dokumentaren Time Machine: The Journey Back, regissert av Clyde Lucas. Taylor pensjonerte seg da han var i slutten av 70-årene, men aksepterte en cameorolle som Winston Churchill i krigsfilmen Inglourious Basterds (2009), etter å ha blitt tilbudt rollen av regissøren Quentin Tarantino.
Privatliv
Taylor giftet seg tre ganger: med Peggy Williams (1951–1954), Mary Hilem (1963–1969) som han fikk datteren Felicia med, og med Carol Kikumura (1980–2015).
Taylor døde 7. januar 2015 i Los Angeles av hjerteinfarkt.
Cambarus monongalensis
Cambarus monongalensis  er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Servizio per le Informazioni e la Sicurezza Militare
SISMI er underlagt forsvarsministeren, som setter mål og vedtekter for organisasjonen, har tilsyn med at den følger retningslinjer fastsatt av presidenten for ministerrådet (Italias regjeringssjef) og utnevner SISMIs direktør og øverste ledelse.
I motsetning til de fleste vestlige land, er Italias etterretnings- og sikkerhetstjenester organisert etter hvilke interesser som skal beskyttes, fremfor territorielle ansvarsområder. Etter denne inndelingen har SISMI ansvar for å utføre etterretnings- og sikkerhetsoppgaver for det militære forsvar av Italia.
Oslo Domkor
Oslo Domkor er et av Norges ledende kirkekor. Korets dirigent og kunstnerisk leder er Vivianne Sydnes. Oslo Domkor ble grunnlagt i 1982 av domkantor Terje Kvam og har gjennom sine konserter og plateinnspillinger markert seg som en av landets ledende formidlere av kirkemusikk. Koret, som består av 40 faste sangere, forvalter en rik kirkemusikalsk kulturarv gjennom fremføringer av oratorier, messer, kantater og pasjoner. Samtidig ivaretas liturgiske oppgaver gjennom ukentlig turnusdeltakelse ved alle Domkirkens høymesser. Koret tilstreber prestasjoner på et profesjonelt og høyt kunstnerisk nivå, og mange av korets sangere har høyere musikkutdanning.
Aktivitet
Domkoret gjør omkring 20 konserter per år, hovedsakelig egne produksjoner, men også regelmessige samarbeidsprosjekter med andre institusjoner. De siste årene har koret samarbeidet med Den Norske Opera, Kringkastingsorkestret, Kristiansand Symfoniorkester, Oslo Barokkorkester og Oslo Strykekvartett.
Domkoret har utstrakt turnévirksomhet og medvirker regelmessig ved festivaler som Ultimafestivalen, Oslo Kammermusikkfestival og Oslo Internasjonale Kirkemusikkfestival. I 2004 var Domkoret Norges representasjonskor under Nordisk Kirkemusikk Symposium i Århus. I 2005 turnerte Domkoret USA i forbindelse med kongeparets besøk under jubileumsfeiringen 2005. Koret var også invitert til Island og Sverige, og produserte i tillegg flere store oratorieproduksjoner her hjemme, som Händels Messias og Mendelssohns Elias. I juli 2006 deltok koret med et bredt program på Olavsfestdagene i Trondheim.
Offentlige begivenheter
Med sitt virke i landets og Oslos hovedkirke har koret stadig oppdrag under offentlige begivenheter, som kongelige bryllup, Stortingets åpning og statsbegravelser. Oslo Domkor deltar regelmessig ved de store begivenheter i kongehuset, som under prinsesse Ingrid Alexandras dåp i Slottskapellet og ved gudstjenesten i Trefoldighetskirken forbindelse med kong Haralds 70-årsdag. Koraktiviteten i Domkirken omfatter per i dag hele 5 kor, som foruten Domkoret også består av guttekor, jentekor, ungdomskor og et mannsensemble.
Ad fontes!
I Mozartåret 2006 startet Domkoret sitt unike prosjekt med fremføring av klassisk kirkemusikk slik den var tenkt: som en del av gudstjenesten med fullt orkester og solister. I 2006 ble en del av Mozarts messer fremført; i 2007 var det Bach og hans kantater som sto i fokus. I 2008 blir musikk Johann Sebastian Bach og Michael Haydn fremføret på slike høymesser fire ganger i halvåret, og denne tradisjonen vil koret fortsette med også i årene som kommer.
Støttespillere
Oslo Domkor støttes av Oslo kommune, Norsk kulturråd og hovedsponsorene DnBNOR og OBOS. I tillegg hentes det inn offentlige midler og sponsorbidrag til enkeltprosjekter. Domkoret mottar en beskjeden andel statlige overføringer til musikk i Domkirken, øremerket gudstjenestesang. Domkoret fungerer som et profesjonelt konserterende vokalensemble med et nasjonalt ansvar, og har som mål å kunne sikre hovedstadens domkirke en stab av profesjonelle sangere.
Ernest Jakhin
Ernest Robertovitsj Jakhin (russisk: Эрнест Робертович Яхин; født 9. januar 1991) er en russisk kombinertutøver. Han representerte landet sitt i Vinter-OL 2014 i Sotsji, der han ble nummer ni med det russiske laget i lagkonkurransen.
Rajendra Keshavlal Shah
Rajendra Keshavlal Shah (født 28. januar 1913 i Kapadvanaj i Bombay and Sind i Britisk India, død 2. januar 2010 i Mumbai) var en lyrisk poet og forfatter fra India som skrev språket gujarati som bare snakkes i deler av India.
Han forfattet mer enn 20 samlinger av dikt og sanger, i hovedsak skrev han om temaene: naturens skjønnhet, og om hverdagen til urfolk og lokalsamfunn. Shah vant Jnanpith-prisen, som er den indiske regjeringen mest prestisjetunge litterære pris, for året 2001.
Arne Amundsen (bokser)
Arne Amundsen (født 3. desember 1916 i Bergen, død 22. september 1973) var en norsk bokser.
Han representerte Sandvikens AIL før krigen, og vant arbeidermesterskapet i boksing i 1938 og 1939. Han ble nr to i arbeiderolympiaden i 1937.
Han vant NM-gull i mellomvekt i 1946.
Blue Island (Illinois)
Blue Island er en amerikansk by som ligger i Cook County i Illinois.
Den har og dekker et areal på 4,16 kvadratmile.
Eva Lagrange
Eva Lagrange (født 17. april 1993 i Helmstedt i Niedersachsen) er en tyskfødt svensk skøyteløper som representerer Sverige og Sundsvalls SK men representerte tidligere Gimonäs Cykelklubb.
Internasjonale mesterskap
EM på skøyter deltatt i en gang.
Sammenlagt i Verdenscupen
0 = ikke samlet poeng under nevnte sesong, men deltatt.
Aphatum
Aphatum er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En ganske liten, blank, spinkel, brun trebukk. Antennene er tynne og omtrent så lange som kroppen. Pronotum er mye lengre enn bredt, tønneformet uten pigger langs kanten. Dekkvingene er parallellsidige med en liten spiss bakerst, beina nokså lange.
Utbredelse
Arten lever i nordlige og sentrale deler av Brasil.
Sociedade de Aviação Ligeira
SAL (Sociedade de Aviação Ligeira) er et flyselskap basert i Luanda i Angola. Flyselskapet opererer med charterflyvninger. Flyselskapet ble etablert i 1992.
Machesney Park (Illinois)
Machesney Park er en amerikansk by som ligger i Winnebago County i Illinois.
Den har 23,499 innbyggere (2010) og dekker et areal på 33,74 km².
Fylkesvei 4726
Fylkesvei 4726 går mellom Hølland og Monsakleiv i Sauda. Veien er 3,4 km lang.
Strekningen ble fastlagt 2019, og består av de tidligere fylkesvei 714 og fylkesvei 715.
Abu Tammam
Abu Tammam, fullt navn Habib ibn Aws Al-Ta'i (arabisk: حبيب بن أوس الطائي, født muligens i 788 - eller senere - i Jasim i det som nå er Syria, død 845 eller 1846 i Mosul), var en arabisk dikter i abbasidekalifatets tid. Han er best kjent fot en antologi av arabisk poesi, Hamasah.
Bakgrunn
Abu Tammam var født i Jasim, nordøst for Tiberiassjøen og nær Hierapolis Bambyce. Han synes å ha tilbragt ungdomsårene i Homs. Han var muslimsk konvertitt født av kristne foreldre., Etter én overlevering skal han i yngre år ha solgt vann ved en moské i Kairo.
Dikter
Hans første fremtreden dom dikter var i Egypt, men han fant ikke levebrød der og dro til Damaskus, og deretter til Mosul. Derfra besøkte han guvernøren i Armenia, et område som den gang var innlemmet i det arabiske islamske rike, og han ble vel ivaretatt.Etter 833 bodde han for det beste i Bagdad, ved kalif Mo'tasims hoff. Fra Bagdad besøkte han Khorasan, der han ble tatt vel i mot av Abdullah ibn Tahir. Rundt år 845 var han i Ma'arrat un-Nu'man, der han møtte dikteren al-Buhturi (ca. 820–897). Han døde i Mosul i 845.
Forfatterskapet
Abu Tammam er best kjent for sin kompilasjon av tidlige dikt. Verket er kjent som Hamasah. Hamasah (som er arabisk for «formaningen», en av de fremste antologier av arabisk litteratur. Abu Tammam satte sammen verket mens han var værfast, innesnødd, i Hamadan, og hvor han hadde tuilgan til et utmberket bibliotek tilhørrende Abu al-Wafa Ibn Salama.
Hamasah består av ti bøker poesi, alle klassifosert etter emne. Noen av dem er utdrag av lengre dikt. Diktene anses å være av eksepskjonell skjønnhet. Senere ble det skrevet en lignende antologi av samme nabn av dikteren al-Buhturi, og i moderne tider er ordet hamasah på arabisk også blitt et benerisk uttrykk for heroisk episk poesi.
Det re også to andre kompilasjoner, av lignende natur, som tilskrives Abu Tammam. Hans egne dikt kom med årene litt i skyggen, fordi de overskygges av hans kompilasjoner, men i samtiden var han priset også for sin egen diktning. Hans dikt viser et stilistisk brudd med fremherskende forestillinger om oralbaserte konsepter om arabisk diktning, som gjerne beskrev historiske begivenheter og mennesker. De utmerket seg ved stilrenhet, versenes kvalitet, behandlingen av sine emner, og de er blitt satt i sammenhen med den fremherskende mutazilittiske filosofi under abbasidene.
Diktene er senere også blitt utgitt i Kairo i 1875.
East Peoria (Illinois)
East Peoria er en amerikansk by som ligger i Tazewell County i Illinois.
Den har og dekker et areal på 57,86 km².
Leptoxenus
Leptoxenus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Små (oftest mindre enn 10 millimeter), spinkle, brunlige trebukker. Antennene er betydelig lengre enn kroppen, i alle fall hos hannene. Pronotum er smalere enn dekkvingene, mer eller mindre tønneformet med en liten tann på hver side. Dekkvingene er jevnbrede med avrundet spiss, beina spinkle.
Utbredelse
Slekten er utbredt i Sørøst-Asia (Laos, Vietnam, Taiwan, det sørlige Kina).
Systematisk inndeling
Disse slektene blir ofte plassert i Xystrocerini.
Heli Malongo Airways
Heli Malongo Airways er et flyselskap basert på Quatro de Fevereiro lufthavn i Luanda i Angola. Flyselskapet opererer med innlands charterflyvninger. Flyselskapet har forbud mot å fly innen EU.
Flåte
Gjennomsnittalderen på flyene er fem år.
Dale (navn)
Dale er et vanlig etternavn i Norge. Per januar 2020 var det 3,343 nordmenn med Dale som etternavn. Nesten like vanlig er skriveformen Dahle med 3,289 forekomster. Navnet brukes også som fornavn, særlig i Amerika.
Tussen (Molde)
Tussen (også kjent som Tusten) er et fjell i Molde kommune i Møre og Romsdal. Det har en høyde på 705 meter over havet. Fjellet ligger bare noen få kilometer fra Molde sentrum retning Årødalen og er kanskje mest kjent for alpinanlegget.
På grunn av signalmasten på toppen av fjellet så går det bilvei helt opp (som er stengt for alminnelig ferdsel). Veien er knyttet til løypenettet i resten av Moldemarka via en gruset sti fra Øverlandsvannet. Den nederste halvdelen av veien er del av traseen for sykkelløpet Molde Challenge.
Forsvar
Forsvar har flere betydninger:
Permeans
Permeans er et begrep som benyttes generelt om et materiales evne til å lede en strøm av et stoff eller energi. Vanligvis brukes symbolet \mathcal{P} eller Λ for permeans. Spesielt er begrepet mye brukt innenfor elektromagnetisme, der det betegner magnetisk ledningsevne.
Magnetisk ledningsevne
Ofte omtales produktet NI som ampervindinger. Mer generelt brukes begrepet også i forbindelse med andre formere av ledere enn bare spoler. I elektroteknikken brukes spoler mye på grunn av den store forsterkningen av magnetisk fluks, derfor beskriver litteraturen ofte spoler og bruker disse som eksempel.
Permeans er et mål for størrelsen av magnetisk fluks som funksjon av antallet ampervindinger (IN) i den magnetiske kretsen. Den er en funksjon av fysiske dimensjoner og av permeabiliteten til rommet som fluksen har sin utbredelse i. Dette kan uttrykkes slik:
der:
Morton Grove (Illinois)
Morton Grove er en amerikansk by som ligger i Cook County i Illinois.
Moldurda (Askvoll)
Moldurda er et fjell mellom Stongfjorden og Dalsfjorden sentralt i Askvoll kommune i Vestland fylke.
Morton Grove (Illinois)
Den har og dekker et areal på 13,18 km².
Permeans
Størrelser i en magnetisk krets
I en magnetisk krets kan en se på fluksen som en strøm som ledes gjennom den, som drives av en potensialforskjell og som møter en motstand. En magnetisk krets kan være transformatoren som er vist stilisert i figuren til høyre. En transformator har en jernkjerne som gir meget høy permeans, noe som er ønskelig for å gi god magnetisk kobling mellom de to viklingene. Dermed vil transformatoren gi en energiomsetning med små tap. I en slik krets vil permeansen bli større for et stort tverrsnitt av materialet (kjernens tverrsnitt i transformatoren i figuren), og motsatt høyere for større lengde. Dette konseptet er analog med elektrisk ledningsevne og elektrisk konduktivitet i en elektriske krets.
Magnetisk permeans \mathcal{P} er definert som den inverse verdien av magnetisk reluktans \mathcal{R}. Dette blir analogt med at det inverse forholdet som gjelder mellom elektrisk konduktivitet og resistans. Dette kan uttrykkes slik:
Ved å bruke Hopkinsons lov (som er en analogi fra Ohms lov anvend på magnetiske kretser) og definisjonen av magnetomotorisk spenning (MMS) (som er analogt til elektromotorisk spenning EMS, altså potensialforskjellen som driver strømmen i kretsen), kan en sette:
der \mathcal{F} er magnetomotorisk spenning som altså er det samme som ampervindinger omtalt over. De andre symbolene er definert tidligere i teksten.
Materialvitenskap
Innenfor materialvitenskapen er permeans graden av ledningsevne for å transportere et stoff i materiale. Et annet eksempel fra hydrologien kan være vann i jordsmonet, altså det som kalles grunnvann og som beveger seg sakte gjennom massene om terrenget heller.
Mæla ungdomsskole
Mæla ungdomsskole er en ungdomsskole i Skien.
Bryting under Sommer-OL 2016
Bryting under Sommer-OL 2016 fant sted mellom 14. august og 21. august 2016 på Olympic Training Center i Rio de Janeiro. Det ble konkurrert i 18 øvelser, seks for kvinner og tolv for menn. Kvinnene konkurrerte i fristil, mens menn konkurrerte både i fristil og gresk-romersk stil.
Yasuhide Miyazaki
Han ble nummer 46 av 50 deltakere i VM i skiflyging både i Bad Mitterndorf (Kulm) i 1986 og Oberstdorf i 1988. I ski-VM i Oberstdorf i 1987 kom han på 56. plass i storbakken og 60. plass i normalbakken. Han deltok i den tysk-østerrikske hoppuka 1985/86 og 1987/88, og fikk sammenlagtplasseringene 65 og 44. Miyazakis beste rennresultat i verdenscupen var 18. plass i normalbakken i Sapporo 25. januar 1986 - bare de 15 beste fikk verdenscuppoeng på den tida. Hans kanskje beste resultat i et internasjonalt renn på høyt nivå var 11.-plassen i normalbakken i prøve-OL i Calgary 28. november 1986.
Kamov Ka-50
Kamov Ka-50 (NATO-kallenavn: «Hokum») er et russisk angrepshelikopter. Utviklingen av Ka-50 begynte i 1977 i konkurranse med Mil Mi-28 om kontrakter med Sovjetunionens væpnede styrker. Kamov Ka-50 kjennetegnes av byrået Kamovs tradisjonelle konfigurasjon med to kontraroterende rotorer istedenfor den mer konvensjonelle konfigurasjonen for helikoptre med én hovedrotor og én halerotor. Ka-50 er utstyrt med en 30 mm 2A42 maskinkanon montert på styrbord side. Denne kan beveges opp og ned i forhold til helikopteret ± 15°, og 15° til siden. Ka-50 har også festepunkter på utriggere som kan ta et utvalg av missiler, raketter og bomber.
Dolton (Illinois)
Dolton er en amerikansk by som ligger i Cook County i Illinois.
Cambarus nodosus
Cambarus nodosus  er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Dolton (Illinois)
Den har og dekker et areal på 12,14 km².
Cambarus nodosus
Utbredelsen er begrenset med forekomster i elver og innsjøer i deler av Nord-Amerika.
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.